**INDOKOLÁS**

**a települési támogatás keretében nyújtott ellátások és a szociális szolgáltatások helyi szabályozásáról szóló 8/2015.(II.27.) önkormányzati rendelet módosításához**

1. **§**

A bevezetésre kerülő új támogatási forma rendkívüli települési támogatásként, időskorúak és egészségkárosodottak támogatása elnevezéssel kerül rögzítésre, tovább ismételten bevezetése kerül a piaci vásárlási utalvány, mint rendkívüli települési támogatás.

1. **§**

A kérelmek feldolgozása során tapasztalható, hogy a rendkívüli települési támogatások keretében az egy naptári évben megállapítható támogatási összeget a kérelmezők egy része már a 2024. év vonatkozásában kimerítette. Ezért a piaci vásárlási utalvány értéke az egy naptári évben kifizethető rendkívüli települési támogatások összegébe nem kerül beszámításra. Továbbá az időskorúak és egészségkárosodottak támogatásának összege szintén nem számít bele a rendkívüli települési támogatások keretösszegébe.

A rendelkezés (1) bekezdése a rendelet kihirdetését követő naptól, míg a (2) bekezdés 2025. február 1. napjától lép hatályba.

1. **§**

Meghatározásra kerültek a piaci vásárlási utalvány jogosultsági feltételei, a támogatás formája és összege. Piaci vásárlási utalvány nyújtható annak a kérelmezőnek, aki megfelel a meghatározott jövedelmi feltételeknek, és sem neki, sem családjának vagyona nincs. A támogatás évi legfeljebb 30.000 Ft összegű természetbeni támogatás formájában adható, az utalvány a legalapvetőbb szükségleteket figyelembe véve élelmiszer (kivéve szeszes ital) és ruházati cikk vásárlásra fordítható. Az utalvány a Szombathely Városi Vásárcsarnok területén használható fel az erre vonatkozóan megállapodással rendelkező árusítóknál.

1. **§**

Meghatározásra kerültek az időskorúak és egészségkárosodottak támogatásának jogosultsági feltételei, továbbá a hivatalbóli eljárás szabályai. A támogatás összegét az önkormányzat a költségvetéséről szóló rendeletének megalkotásával egyidejűleg állapítja meg, amely postai úton kerül kifizetésre a jogosultak részére.

1. **§**

A piaci vásárlási utalvány nagyobb célzottságának elősegítése érdekében a támogatás természetbeni ellátási formaként került meghatározásra.

1. **§**

A piaci vásárlási utalvány biztosításának időbeli hatályát tartalmazza. A szakosított szociális ellátások: átmeneti elhelyezést nyújtó intézmény: időskorúak gondozóházát az önkormányzat 2023. január 1. napjától nem tart fent.

1. **§**

A hatálybalépést tartalmazza.